Használhatóak a legolcsóbb feederbotok is?
A technika folyamatos fejlődésének hála ma már a legolcsóbb feederek között is találunk használható botokat, amikkel élvezetes horgászatokban lehet részünk. Ha tanácstalanok vagyunk, a vásárlói vélemények nagy segítséget nyújthatnak a konkrét termék kiválasztásában. Ha elsajátítottuk a módszer alapjait, egy magas minőségű, prémium kategóriás feederbottal fokozhatjuk az élményeket.
hu
Könnyen törik a feederbotok spicce?
Rendeltetészszerű használat mellett szinte lehetetlen, hogy eltörjön a spicc. A törések oka általában a túl nehéz végszerelék vagy a spiccre csavarodó zsinór szokott lenni. Figyeljünk oda, hogy az etetőkosár és a benne lévő etetőanyag együttes tömege ne haladja meg a bot maximális dobósúlyát, különösen ha nem a legerősebb spiccet használjuk. Valamint minden egyes dobás előtt ellenőrizzük, hogy zsinórunk nincs a spiccre csavarodva. Spicctörést okozhat még a fárasztás végén túl meredek szögben tartott bot, ekkor olyan terhelést kaphat a bot vége, amit már nem tud elviselni. Odafigyeléssel és jól beállított fékkel azonban ez is kivédhető.
hu
Milyen dobósúlyú Carp Zoom feederbotot válasszak?
A feederbotok alapvetően nem távdobásra vannak kitalálva, hanem kisebb méretű etetőkosarakkal való partközeli horgászatra, azonban a nagyobb távolságok meghorgászása érdekében ma már nagy számban találunk távdobó feedereket is a kínálatban. Minél nagyobb a meghorgászni kívánt távolság, annál nagyobb dobósúlyú botot válasszunk. Ha folyóvízen szeretnénk használni feederbotunkat, akkor a sodrásnak megfelelő verziót válasszunk és keressük a nagyobb sodráshoz tervezett „river feeder” változatokat.
hu
Milyen hosszú legyen a feederbot?
Minél hosszabb a botunk, annál nagyobb dobástávolságot érhetünk el, de számoljunk azzal, hogy egy 4,20 vagy 4,50 méter hosszú bot már elég nehéz tud lenni. Egy pörgősebb peca alkalmával akár száznál is többször kell bedobni és kitekerni a végszereléket, ilyen esetekben minden gramm számít.
hu
Mire jó a pickerbot?
A pickerbotok a feederek kistestvérei, 2,40 és 3 méter közötti hosszban készülő lehelletfinom rezgőspicces botok, amik elsősorban a téli és koratavaszi partközeli horgászatokon lehetnek ideális társaink, de akár egész évben, ha nincs szükség távoli dobásokra és nehéz etetőkosarakra. Egy finom pickerbottal a nagyobb keszegek és kisebb pontyok fárasztása is igazi élmény!
hu